Suuntaviesti 14.9.2025 Keminmaan Kallinkankaalla kartan eteläosassa
Kilpailuohjeet 
Viesti käydään kahden osuuden viestinä: A-sarja 3,0 km + 3,0 km ja C-sarja 1,6 km+1,6 km. A-sarjassa on hajonta. 
Joukkueiden ilmoittautuminen tapahtuu sähköpostilla torstai-iltaan 8.9 mennessä osoitteeseen tuomas.v.pussila@gmail.com. Sähköpostissa pitää olla ilmoitettuna: joukkueen nimi, juoksija 1 ja hänen käyttämän emit-kortin numero ja juoksija 2 ja hänen käyttämän emit-kortin numero. Ilmoita sähköpostissa myös mahdollisen lainakortin tarve.
Huom! Voit myös ilmoittautua juoksijapankkiin, jos olet vailla joukkuetta. Osallistuminen viestiin on ilmaista.

Paikoitus
Paikoitus tapahtuu Järventaustan tien länsipuolella olevalla parkkipaikalla, josta siirtyminen jalan tapahtumapaikalle (noin 200 metriä) (https://asiointi.maanmittauslaitos.fi/karttapaikka/?lang=fi&share=customMarker&n=7300086.421206033&e=386913.8630621989&title=Pys%C3%A4k%C3%B6inti%20Suuntaviesti%208.9&desc=&zoom=11&layers=W3siaWQiOjIsIm9wYWNpdHkiOjEwMH1d-z)
Tapahtumapaikka https://asiointi.maanmittauslaitos.fi/karttapaikka/?lang=fi&share=customMarker&n=7300086.421206033&e=386913.8630621989&title=Pys%C3%A4k%C3%B6inti%20Suuntaviesti%208.9&desc=&zoom=11&layers=W3siaWQiOjIsIm9wYWNpdHkiOjEwMH1d-z
Kartta ja rastit
Kartta on mittakaavassa 1:7500 koossa A4. Maastossa rasteja on lähekkäin ja viestissä tunnelma tiivis, joten olkaa tarkkoina, että käytte oikeilla rasteilla oikeassa järjestyksessä. Väärällä rastilla käyminen johtaa hylkäykseen.  Rastimääritteet on painettu karttaan. Kilpailukeskuksen läheisyydessä on yleisörasti, jossa kaikkien sarjojen juoksijat käyvät. Tarkkuutta, että jatkatte matkaa oikeaan suuntaan. 
Lähtö
Avausosuuden yhteislähtö on klo 17.30. Kokoontuminen lähtöön 17.25 emitin nollauksen kautta. K-pisteelle on lähdöstä matkaa 100 metriä. 

Maali ja vaihto
Viimeiseltä rastilta ei ole viitoitusta maaliin. Ensimmäisen osuuden juoksija leimaa normaalisti maalissa osuutensa päätteeksi ja koskettaa aidan yli seuraavan osuuden juoksijaa. Ensimmäisen osuuden juoksija siirtyy leimantarkastukseen. Toisen osuuden juoksija juoksee kartoilla ja jatkaa osuuttaan kohti K-pistettä ja ottaa oman karttansa telineestä. Kartat on numeroitu ja pussitettu. Toisen osuuden lopussa juoksija leimaa maalissa osuutensa päätteeksi ja siirtyy leimantarkastukseen. Karttoja ei kerätä pois osuuksien jälkeen! Reilu peli!
Yhteislähtö kaikille osuuksille tapahtuu välittömästi A-sarjan 3 parhaan joukkueen ollessa maalissa. 
Tapahtumassa voi juosta myös yksilöratana A- tai C-radan, mutta näiden tuloksia EI lasketa Firmaliigan pisteisiin. Lähtö yksilöradoille tapahtuu kello 17.40–18.15 välisenä aikana.

